एक्सईएन से पंचायती कार्य कराने को लेकर सहमत नहीं दिखे सरपंच
उपमंडलके हांसी रोड पर स्थित किसान रेस्ट हाऊस में विकास कार्यों को आगे बढ़ाने के लिए जिला युवा भाजपा प्रधान अजय सिंधु ने तीन खंडों के सरपंचों की एक बैठक ली। बैठक की शुरूआत में उनके साथ पहुंचे अधिकारियों में मुख्यमंत्री की जिला सुशासन सहयोगी मनीषा भाटोटिया, नारनौंद के बीडीपीओ रमेश कुमार, बीएंडआर के एसडीओ रोहित, कुलबीर वर्मा एक्सईएन पंचायती राज, हांसी प्रथम के एसडीओ श्यामलाल के अलावा जेई लगभग सभी पंचायतों के सरपंच और सरपंच प्रतिनिधि के अतिरिक्त ग्राम सचिव मौजूद थे। अजय ने कहा कि सबसे पहले बीएंडआर के एसडीओ रोहित को जिन गावों के रास्ते कच्चे टूटे हुए हैं वो नोट करवा दें। सरपंचों ने बारी बारी अपने गांव के रास्ते नोट करवा दिए। इसके बाद सीएम की सुशासन सहयोगी मनीषा भाटोटिया ने बताया कि सरकार के आदेशानुसार जो भी ग्राम पंचायत नंदी बाड़ा खोल सके तो उन्हें खोलना चाहिए। ऐसी पंचायतों की सरकार की तरफ से भी कुछ मदद की जाएगी।
ताकि आवारा बेसहारा पशुओं से किसानों को निजात मिल सके।इसके बाद अजय सिंधु ने सरपंचों से कहा की तीनों खंडों में जो ग्राम पंचायत के सरपंच 20 लाख के एस्टीमेट से ऊपर के विकास कार्यों को एक्सईएन पंचायती राज से करवाने को राजी हों, वो ग्राम पंचायत लिखित रूप में दें। अजय की इस बात पर सरपंचों ने एतराज जताया। हांसी प्रथम और द्वितीय खंडों के सरपंचों ने कहा कि इस मामले में हमें अदालत से स्टे मिला हुआ है। हम नहीं लिख सकते। सिंधु ने कहा यह कंडीशन सभी के लिए है। यह तो लिखकर देना पड़ेगा। इस पर सरपंचों ने मना कर दिया। अजय ने कहा ग्रांट के लिए दोबारा मेरे पास मत आना। कुछ सरपंच बाहर चले गए। उन्हें दोबारा बुलाया गया।
किसान रेस्ट हाऊस में विकास कार्यों हेतु तीनों खंडों के सरपंच बैठक में भाग लेते हुए।
कार्रवाई
hin_Deva hin_Deva hin_Deva hin_Deva hin_Deva